<classify> Na AVELINE KITOMARY -DAR ES SALAAM WATU wawili wamepandishwa kizimbani katikaMahakama ya Hakimu Mkazi Kinondoni, Dar es Salaam kwa shtaka la utekaji. Waliofikishwa mahakamani ni Happyness Gimonge22, mkazi wa Kivule na James Shayo 23, msanii na mkazi waKitunda. Wakili wa Serikali Abudi Yusuph, alidai mbele yaHakimu Frank Moshi kuwa Mei 6, eneo la Kimara Bonyokwa, Wilaya ya Ubungo,washtakiwa walimteka Angle Mwita na kumwambia mama yake Christina Massa atumeSh milioni 52 ili kumpata mtoto wake. Hata hivyo, washtakiwa kwa pamoja walikanakutenda kosa hilo huku upande wa Jamhuri ulisema upelelezi wa kesi badohaujakamilika. Hakimu Moshi alisema shtaka hilo linadhaminikaendapo washtakiwa watakuwa na wadhamini wawili wanaotambulika kisheria,watakaotoa bondi ya Sh milioni 5 kwa kila mmoja. Washtakiwa walishindwa kukidhi masharti yadhamana na kurudishwa rumande hadi kesi yao itakaposomwa tena Juni 10, mwakahuu. Wakati huo huo, mahakama hiyo imempandishakizimbani Alex Elieza 27, mkazi wa Temeke kwa shtaka la wizi. Akisoma shtaka hilo mbele ya hakimu MkaziKaroline Kiliwa, mwendesha mashtaka wa Jamhuri, Neema Moshi, alidai Novemba 23,2018 eneo la Mbezi Beach, Wilaya ya Kinondoni, mshtakiwa kama mwajiriwa wa Kampuniya Bevco Distribution Ltd, aliiba Sh milioni 30 na gari lenye namba za usajiliMC 377 BFZ aina ya Mahindra mali ya mwajiri wake. Mshtakiwa alikana kutenda kosa hilo huku upandewa Jamhuri ukisema upelelezi wa kesi hiyo bado haujakamilika na kuomba tareheya kutajwa tena. Hakimu Kiliwa alisema dhamana iko wazi kwamshtakiwa kuwa na wadhamini wawili watakaoweka hati ya mali isiyohamishikayenye thamani ya kiasi cha Sh milioni 30. Hata hivyo mshtakiwa alishindwa kukidhi mashartiya dhamana na kurudishwa rumande hadi kesi yake itakaposomwa Juni 10, mwakahuu.  <topic>: kitaifa 